CERTISSIMA fiducia est Christianorum, diuinitus promissa resurrectio mortuorum. Hanc enim Veritas repromisit: Veritas autem mentiri non potest. Vera est igitur de Resurrectione corporū promissio veritatis, quia Veritas quæ mentiri non nouit, totum necesse est impleat quod promisit. Hanc autem Resurrectionem corporum, vt futuram certissime nouerimus, ipse Dominus nobis in suo corpore dignatus est demonstrare. Resurrexit Christus, vt resurrecturum se non dubitet Christianus. Quod enim præcessit in capite, sequitur in corpore. Nosse autem debemus, dilectissimi fratres, duas esse mortes,  duas resurrectiones. Dicitur enim mors prima, dicitur  secunda. Porro primæ mortis duæ sunt partes. Vna qua peccatrix anima per culpam discedit a Creatore suo, altera qua iudicante Deo, excluditur per pœnam de corpore suo. Mors autem secunda, ipsa est mors corporis  animæ punitio sempiterna, Per mortem ergo primam, anima boni  mali hominis ad tempus a suo corpore separatur. Per mortem vero secundam, anima solius mali hominis in æternum cum suo corpore cruciatur. Vtraque ergo mors omnem hominem tenebat obstrictum, quia naturæ transgressio vnumquemque peccati propagine tenebat obnoxium. Venit autem Dei filius immortalis  iustus,  vt moreretur pro nobis, carnem mortalem suscepit ex nobis. In qua carne quia nullum potuit habere peccatum, sine reatu pertulit peccati supplicium. Secundum itaque primæ mortis partem, id est solius corporis mortem, Dei filius pro nobis accepit, per quam a nobis  dominationem peccati,  pœnam æternæ punitionis abstersit. Hoc ergo Christus nunc in mundo misericorditer operatur, his quos ad bene viuendum hortatur, donans fidem vt recte credant, tribuens charitatem, vt bonis operibus libenter insistant. In nouissimo vero die, ad hoc eos corpore resuscitare dignabitur, vt eis æternam beatudinem largiatur. Resuscitati ergo in anima per fidem, dilectissimi fratres, cum iustitia viuamus; vt etiam corpore ad æternam lætitiam resurgamus. Sentiemus primæ Resurrectionis munus, quod nobis largitus est Christus, vt cum resurrexerimus corpore, mereamur cum ipso Saluatore sine fine regnare, quando absorbebitur mors in victoriam,  dabitur fidelibus vera vita, veraque lætitia, cum idem omnipotens Deus pro meritis fidei, atque bonorum operum, dabit suis fidelibus regna cœlorum. Qui cum Patre  Spiritu sancto viuit  regnat Deus, Per omnia secula seculorum. Amen.